સાઈના નેહવાલે પોતાનું સર્વશ્રેષ્ઠ પ્રદર્શન કર્યું હોવા છતાં તે વિશ્વની નંબર વન તાઈ ઝુ યિંગ વિરુદ્ધ વિજય નોંધાવવામાં નિષ્ફળ રહી અને તેને ડેનમાર્ક ઓપન બેડમિન્ટન ટુર્નામેન્ટમાં રનર્સ અપથી સંતોષ માનવો પડ્યો હતો. આ વર્ષે સાઈનાને તાઈ ઝુ વિરુદ્ધ સળંગ પાંચમી વખત પરાજયનો સામનો કરવો પડ્યો છે. અગાઉ તેને ઈન્ડોનેશિયા માસ્ટર્સ, ઓલ ઈંગ્લેન્ડ ચેમ્પિયનશિપ, બેડમિન્ટન એશિયા ચેમ્પિયનશિપ અને જાકાર્તા એશિયન ગેમ્સમાં પણ તાઈ ઝુ સામે પરાજયનો સામનો કરવો પડ્યો હતો.